**Z A P I S N I K**

**3. seje Sveta zavoda, ki je bila v četrtek, 28. 9. 2017,**

**ob 17.00 v zbornici OŠ Artiče.**

Prisotni: Tamara Novoselec, Jasmina Juratovec, Manja Ostrelič, Ksenija Satler, Irena Munič Zorko, Tjaša Šlibar, Sonja Volk, Katja Ivanović, ravnateljica Vesna Bogovič in namestnica predsednice Sveta zavoda Martina Makovec Žagar.

Opravičeno odsotni: Miloš Ivanović in Mateja Jankovič Čurič.

Dnevni red:

1. Ugotovitev sklepčnosti in predlog dnevnega reda
2. Obravnava in potrditev zapisnika prejšnje redne seje
3. Poročilo o uresničitvi Letnega delovnega načrta, Vzgojnega načrta ter Samoevalvacijsko poročilo za šolsko leto 2016/17
4. Letni delovni načrt in Vzgojni načrt za šolsko leto 2017/18
5. Razpis ravnatelja Osnovne šole Artiče za mandatno obdobje 2018 –

2023

1. Razno

K 1. točki

**Namestnica predsednice Sveta zavoda OŠ Artiče Martina Makovec Žagar** je navzočim prenesla opravičilo predsednice Mateje Jankovič Čurič zaradi odsotnosti. Nato je ugotovila sklepčnost (od enajstih je prisotnih 9 članov) in prebrala dnevni red. Predlagani dnevni red so člani Sveta zavoda soglasno potrdili z dvigom rok.

**Sklep: Predlagani dnevni red je soglasno potrjen z dvigom rok.**

K 2. točki

Člani so zapisnik prejeli po elektronski pošti. Zapisnik so soglasno potrdili z dvigom rok.

**Sklep: Zapisnik 2. redne seje Sveta zavoda je soglasno potrjen z dvigom rok.**

K 3. točki

Namestnica predsednice **Martina Makovec Žagar** je dala v razpravo poročilo o uresničitvi Letnega delovnega načrta za šolsko leto 2016/17, ki so ga člani prejeli v gradivu. Pripomb ni bilo, zato jih je pozvala h glasovanju.

Poročilo o uresničevanju Letnega delovnega načrta, Vzgojnega načrta ter Samoevalvacijskega poročila v šolskem letu 2016/2017 je Priloga 1, 2, 3 tega zapisnika.Člani Sveta zavoda OŠ Artiče so z dvigom rok potrdili Poročilo o uresničevanju Letnega delovnega načrta, Vzgojnega načrta in Samoevalvacijskega poročila v šolskem letu 2016/2017.

**Sklep: Poročilo o uresničevanju Letnega delovnega načrta OŠ Artiče, poročilo o uresničevanju Vzgojnega načrta in Samoevalvacijsko poročilo za šolsko leto 2016/2017 so soglasno potrjeni z dvigom rok.**

K 4. točki

Oba dokumenta Letni delovni načrt in Vzgojni načrt za šolsko leto 2017/18 so člani Sveta zavoda prejeli v gradivu.

Letni delovni načrt in Vzgojni načrt sta bila predstavljena na roditeljskih sestankih ter potrjena s strani predstavnikov Sveta staršev.

LDN 2017/18 je Priloga 4 tega zapisnika.

Člani Sveta zavoda OŠ Artiče so soglasno z dvigom rok potrdili LDN za šolsko leto 2017/18.

**Sklep: LDN za šolsko leto 2017/2018 je soglasno potrjen z dvigom rok.**

K 5. točki

Namestnica predsednice **Martina Makovec Žagar** je povedala, da ravnateljici poteče 5-letni mandat, zato mora Svet zavoda razpisati prosto delovno mesto ravnatelja OŠ Artiče.

Faze v postopku imenovanja ravnatelja:

* odločitev sveta o razpisu za prosto mesto ravnatelja,
* objava prostega delovnega mesta v strokovni reviji Šolski razgledi,
* pregled pravočasnosti in popolnosti vlog (komisija),
* pridobitev mnenja učiteljskega zbora o vseh kandidatih, ki izpolnjujejo pogoje,
* pridobitev obrazloženega mnenja lokalne skupnosti o vseh kandidatih, ki izpolnjujejo pogoje,
* pridobitev obrazloženega mnenja Sveta staršev o vseh kandidatih, ki izpolnjujejo pogoje,
* izbira med prijavljenimi kandidati,
* pridobitev mnenja ministra k predlogu za imenovanje,
* imenovanje ravnatelja,
* obveščanje kandidatov,
* sklenitev pogodbe o zaposlitvi.

Rokovnik

|  |  |
| --- | --- |
| **DATUM** | **ZADEVA** |
| 28. 9. 2017 | Sklep o razpisu prostega delovnega mesta ravnatelja |
| 13. 10. 2017 | Objava razpisa v sredstvih javnega obveščanja |
| 9. 11. 2017 | 2. redna seja Sveta šole |
| 12. 11. 2017 | Mnenje o kandidatih   * učiteljski in vzgojiteljski zbor * Svet staršev * lokalna skupnost |
| 9. 1. 2018 | 3. redna seja Sveta šole |
| 11. 1. 2018 | Mnenje ministra za izobraževanje o predlaganem kandidatu |
| 22. 2. 2018 | 4. redna seja Sveta šole   * sklep o imenovanju ravnatelja |

**Sklep 1: Člani Sveta zavoda OŠ Artiče so z dvigom rok potrdili rokovnik.**

Namestnica predsednice **Martina Makovec Žagar** je povedala, da se na prosto delovno mesto ravnatelja OŠ Artiče lahko prijavi več kandidatov, zato predlaga, da se ustanovi posebna komisija, ki bo pregledala prijave.

**Sklep 2: Člani Sveta zavoda so izvolili naslednje članice:**

* **s strani šole: Mateja Jankovič Čurič,**
* **s strani staršev: Manja Ostrelič in**
* **s strani ustanovitelja oz. občine: Jasmina Juratovec.**

Razpis

Svet zavoda

**OSNOVNE ŠOLE ARTIČE**

Artiče 39, 8253 Artiče

Na podlagi 58. člena Zakona o organizaciji in financiranju vzgoje in izobraževanja (Ur. l. RS, št. 16/07-UPB, 36/08, 58/09, 64/09-popr., 65/09-popr., 20/11, 40/12-ZUJF, 57/12-ZPCP-2D, 47/15, 46/16 in 49/16-popr.) in sklepa 3. redne seje Sveta zavoda Osnovne šole Artiče z dne 28. 9. 2017

razpisuje prosto delovno mesto

**RAVNATELJA/RAVNATELJICE**

Kandidat/-ka mora za imenovanje na funkcijo ravnatelja/-ice izpolnjevati splošne zakonske pogoje in posebne pogoje, skladno z Zakonom o organizaciji in financiranju vzgoje in izobraževanja (Ur. l. RS, št. 16/07, 36/08, 58/09, 64/09, 65/09, 20/11, 40/12 – ZUJF, 57/12-ZPCP-2D, 47/15, 46/16 in 49/16-popr.).

Kandidat/-ka mora imeti pedagoške, vodstvene, organizacijske in druge sposobnosti za uspešno vodenje zavoda.

Izbrani/-a kandidat/-ka bo imenovan/-a za mandatno dobo 5 let.

Za čas mandata bo z njim/njo sklenjena pogodba o zaposlitvi s polnim delovnim časom na delovnem mestu ravnatelja/-ice.

Predvideni začetek dela je 1. 4. 2018.

Pisno prijavo z dokazili o izpolnjevanju zahtevanih pogojev – izobrazba, naziv, strokovni izpit, ravnateljski izpit, delovne izkušnje v vzgoji in izobraževanju, potrdilo oziroma izpis iz kazenske evidence (izda ga Ministrstvo za pravosodje in javno upravo), potrdilo sodišča, da kandidat/-ka ni v kazenskem postopku (izda ga krajevno pristojno Okrajno sodišče), pisna izjava, da pri katerem koli drugem sodišču zoper kandidata/-ko ni uveden kazenski postopek za kaznivo dejanje zoper spolno nedotakljivost, kratek življenjepis ter vizija in program vodenja šole – pošljite v zaprti ovojnici do ponedeljka, 23. 10. 2017, na naslov Svet zavoda Osnovne šole Artiče, Artiče 39, 8253 Artiče, s pripisom: ZA RAZPIS RAVNATELJA/RAVNATELJICE.

Kandidati/-ke bodo prejeli/-e pisno obvestilo o imenovanju v zakonitem roku.

**Sklep 3: Svet zavoda OŠ Artiče je soglasno sprejel sklep o besedilu za razpis prostega delovnega mesta ravnatelja OŠ Artiče. Razpis bo objavljen v Šolskih razgledih in bo trajal 10 dni.**

K 6. točki

Nadstandardne zaposlitve v šolskem letu 2017/18:

* pom. kuharice 10 % (financer: lastna sredstva),
* voznik 10 % - prevoz otrok iz Osredka (Občina Kozje),
* ravnateljica – 3 ure individualne pomoči (financer: ministrstvo).

**Sklep: Nadstandardne zaposlitve in aneks za ravnateljico je bil soglasno sprejet s strani članov Sveta zavoda. Predsednica podpisan aneks v imenu zavoda posreduje na Ministrstvo za izobraževanje, znanost in šport.**

K 7. točki

**Manja Ostrelič** je povedala, da so se na Svetu staršev pogovarjali o avtobusnih postajališčih v našem okolišu. Nekateri kraji sploh nimajo avtobusnih postajališča, nič niso označena, brez javne razsvetljave. Na sestanku so se dogovorili, da bi skupaj s Svetom zavoda napisali dopis in ga poslali na občino. **Ravnateljica** je odgovorila, da je šola že veliko naredila na tem področju, stvari pa se zelo počasi premikajo. Že pred petimi leti smo imeli ogled s predsednikom KS Artiče, policistom, predstavnikom prevoznika Integrala in občine. Naredili smo podrobni ogled, vse poslikali, zapisali, kaj bi bilo treba narediti. Od takrat se je uredila le avtobusno postajališče v Arnovem selu pri gasilskem domu. Opozarjamo na situacijo v Dečnem selu, Dolenji vasi pri Artičah.

**Sklep: Napiše se dopis, podpisan s strani predsednice Sveta staršev, predsednice Sveta zavoda in ravnateljice ter se pošlje na občino in županu.**

Dodatne razprave ni bilo več.

Namestnica predsednice **Martina Makovec Žagar** se je zahvalila članom Sveta zavoda za sodelovanje ter zaključila sejo ob 17.45.

Datum: 29. 9. 2017

Številka: 900-5/2017-2

Zapisala: Namestnica predsednice Sveta zavoda:

Katja Ivanović Martina Makovec Žagar